Source: https://domov.sme.sk/c/22181294/v-kauze-technopolu-nestihaju-ziadneho-sudcu-reagoval-sud-na-lipsica.html
Timestamp: 2020-01-18 04:11:14+00:00
Document Index: 97787

Matched Legal Cases: ['súd ', 'súd ', 'súd ', 'Súd ', 'súd\n', 'súd ']

V kauze Technopolu nestíhajú žiadneho sudcu, reagoval súd na Lipšica - SME
V kauze Technopolu nestíhajú žiadneho sudcu, reagoval súd na Lipšica
Ovládnutie Technopolu by podľa Daniela Lipšica nebolo možné bez súčinnosti súdu.
2. aug 2019 o 18:31 TASR
BRATISLAVA. Okresný súd Bratislava I (OS BA I)neeviduje v súvislosti s ovládnutím Technopolu zo strany podnikateľa Mariana Kočnera stíhanie akéhokoľvek svojho sudcu.
"OS BA I nemá k dnešnému dňu vedomosť o stíhaní akéhokoľvek svojho sudcu. Súd dáva do pozornosti, že podľa ustanovení paragrafu 207a odseku 1 Trestného poriadku, ak je obvineným sudca, vydať uznesenie o vznesení obvinenia môže len prokurátor Generálnej prokuratúry. Uznesenie sa doručí najneskôr do 48 hodín ministrovi spravodlivosti," sprostredkoval pre TASR odpoveď predsedu OS BA I Jána Goliana hovorca Krajského súdu v Bratislave Pavol Adamčiak.
Lipšic pri Technopole viní súd
Ovládnutie Technopolu by nebolo možné bez súčinnosti OS BA I, bolo by omnoho komplikovanejšie.
Uviedol to koncom júla advokát Daniel Lipšic. V tejto veci podával minulý rok trestné oznámenie pre podozrenie zo zneužívania právomocí.
To, či očakáva obvinenia konkrétnych sudcov, povedať nechcel.
Skonštatoval, že ľudia zo strany polície, súdov či prokuratúry, ktorí "s týmito bielymi goliermi spolupracovali, sú pre mňa väčší gangstri ako tie biele goliere (napríklad Marian K. - poznámka TASR), pretože policajti a sudcovia skladali sľub, že budú stáť na inej strane barikády".
Súvisiaci článok Technopol Servis: súd rozhodol proti Kočnerovej skupine Čítajte
Tá o dva dni neskôr vydala pokyn na rekonštrukciu spisu.
Pre chýbajúce strany odstúpil z funkcie podpredsedu OS Bratislava I Vladimír Sklenka.
Minister spravodlivosti Gábor Gál (Most-Híd) podal pre chýbajúcu časť spisu trestné oznámenie na neznámeho páchateľa.
Potvrdil, že zo spisu chýbali strany 43 až 330. Následne odvolal z funkcie aj predsedníčku súdu.
15. jan 2020, o 12:03 Lipšic: Paparazzovanie je eufemizmus, bolo to sprosté sledovanie
14. jan 2020, o 10:10 Deň prvý: Kým Kočner mlčal, Marček opísal ako vraždil vo Veľkej Mači
8. jan 2020, o 18:01 Kočner nemal podľa Lipšica dôvod na obavy, kým nezavraždili Kuciaka